آمریکاداکی قیزیلجا ویروسون‌دان واقعه ساییسی 764ه چیخدی.
آمریکا خسته‌لیک نظارت و قارشی‌سینی آلما مرکزی‌نین، بیر چوخ ایالتده گؤرولن قیزیلجا ویروسو ایله باغلی رقم‌لری آچیقلاییب.
آچیقلامادا، قیزیلجا ویروسون‌دان 52سی نیویورک و روکلند کانتی اولماقلا 60 یئنی حالی‌نین داها معین ائدیلدیگینی و عمومی واقعه ساییسی‌نین 764ه چیخدیغی بیلدیریلدی.
ساغلیق مقلملار، واکسن ائدیلمه‌دن ایسرائیله گئدیب دؤنن بیر اوشاقدا ایلک دفعه گؤرولدوگونو قئید ائتدیک‌لری قیزیلجا اپیدئمی‌یه دؤنوشدوغو اوکتوبر2018دن بو یانا، نیویورکدا بو آنا قدر جمعی 716 حادثه‌نین بیلدیریلدیگینی وورغولاییب.
نیویورک‌دا ان چوخ واقعه‌نین ده، اوشاق‌لاردا اوتیزم-ه سبب اولدوغو و بو سببله ده واکنش ائتدیرمگی رد ائدن اورتودوکس یهودی‌لری‌نین یاشادیغی بؤلگه‌لرده گؤرولدوگونه ایشاره ائدیلیب.
قیزیلجا ویروسو داها اوّل 22  ایالتده گؤرولرکن، بونا ان سون 5 حادثه‌نین راپور ائدیلدیگی پنسیلوانیا دا علاوه اولونا‌راق ایالت ساییسی 23ه چیخدی.
آمریکادا ایل باشین‌دان بو یانا راست گلینن قیزیلجا واقعه‌لری سون 25 ایلین ان یوکسک فایزینی تشکیل ائدیر.
آمریکا، 2000ده قیزیلجا تامامیله مغلوب اولدوغونو بیلدیرمیشدی. 2000-جی ایلدن بو یانا 667 حال ایله 2014-جی ایلین ان چوخ قیزیلجا حادثه‌سی‌نین راپور ائدیلدیگی ایل اولموشدو.
